《二月三日巡连州城因出北郊登望》
明代·游朴

梯航百转入山深，胜览幽探惬素襟。二月春城今烂熳，千年遗迹半湮沉。

伏波南下湟关彻，都统西征桂岭擒。此日讴吟天万里，登陴空有雨桑心。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。